open-index/open-wikipedia-markdown huggingface dataset:
Nennius

**Nennius**, eller **Nemnivus**, er en av to uklare personligheter som tradisjonelt er blitt knyttet til Wales' historie. Han har tradisjonelt blitt tilskrevet forfatterskapet av *[[Historia Brittonum]]*, basert på prologen knyttet til verket, Denne tilskrivelsen er muligens fra en tradisjon på 900-tallet.

Den best kjente av disse to er Nennius, elev av en Elvodugus som vanligvis er blitt identifisert som biskop Elfoddw av Gwynedd, og som overbeviste resten av den walisiske andelen av den keltiske kirke til å feire påsken på samme dato som den romersk-katolske kirke i 768. I henhold til *[[Annales Cambriae]]* døde Elfoddw i 809. Denne Nennius er tradisjonelt blitt hevdet å ha levd tidlig på 800-tallet, og er identifisert i en gruppe av manuskripter av *[[Historia Britonum]]* som forfatteren av dette verket. En nøye undersøkelse av professor David N. Dumville av denne teksten har isteden vist at manuskriptet som hevder dette er datert til slutten av 1000-tallet, langt senere enn andre eksemplaret av dette manuskriptet – foruten å være mer enn to hundre år etter at denne Nennius etter sigende skal ha levd. Imidlertid, en rekke historikere fortsetter, i mangelen av bedre informasjon, til forfatteren av enten originalteksten av *Historia Britonum*, eller denne spesielle redaksjon, som Nennius, eller stundom som «pseudo-Nennius».

Den andre, Nemnivus, eller Nennius, er nevnt i et walisisk manuskript fra 800-tallet. I svar til de nedsettende anklagende til en saksisk lærd at britonene ikke hadde et eget alfabet skal denne Nemnivus etter sigende ha oppfunnet et alfabet på stedet for å motsi denne fornærmelsen. Det alfabetet som Nemnivus etter sigende skal ha oppfunnet er bevart i dette manuskriptet, og i henhold til middelalderforskeren Nora Chadwick er det avledet fra gammelengelsk futhark, se *[[Angelsaksiske runer]]*. «Faktisk er noen av de navnene som er gitt til noen av hans bokstaver synes å bevise en faktisk kunnskap til deres saksiske navn,» konkluderer Chadwick.

Det har også blitt hevdet at begge disse av likelydende navn faktisk er en og samme person. Andre har dog argumentert at å trekke en sådan konklusjon ikke er berettiget da Nennius, en elev av Elvodugus, er sannsynligvis fiktiv og siden historiene av både Wales og Britannia for den aktuelle perioden er ganske ukomplette.

## Referanser


## Litteratur
* Dumville, David N. (1975/6): «Nennius and the Historia Britonum» i: *Studia Celtica*, 10/11, s. 78-95
* Chadwick, Nora K. (1958): «Early Culture and Learning in North Wales» i: *Studies in the Early British Church*.

## Eksterne lenker
* Works by Nennius hos *Project Gutenberg*.
* ''Historia Brittonum'' hos *Avalon Project*.
* Nennius and ''Historia Brittonum'' kommentar fra *The Cambridge History of English and American Literature*, Volume 1, 1907–1921.
* ''The Wonders of Britain'' : Seksjonen *De mirabilibus britanniae* av Historia Brittonum, med detaljer.
HMS «Devonshire» (1927)

**HMS «Devonshire»** var en britisk krysser, kjent i Norge som skipet som evakuerte den norske regjeringen, kongen og kronprinsen i 1940.

Hun begynte sin karriere med 1. krysserskvadron i Middelhavet og ble stort sett der frem til begynnelsen av den andre verdenskrig. Hun deltok i den allierte kampanjen i Norge og evakuerte den norske regjeringen og kongen og kronprinsen 7. juni 1940.

Resten av 1940 tok hun del i operasjoner mot Vichy-franske territorier i Afrika. I januar 1941 ble hun sendt til Sør-Atlanteren for å ta del i jakten på den tyske hjelpekrysseren «Kormoran», men uten å lykkes. Mellom mai og september tok hun del i operasjoner utenfor kysten av Norge og Russland.

Den 2. november 1941 greide HMS «Devonshire» sammen med styrken hun ledet å kapre en hel Vichy-fransk konvoi øst for Kapp det gode håp. Senere samme måned, 22. november, senket hun den tyske hjelpekrysseren «Atlantis» nord for Ascension i Sør-Atlanteren.

I mars 1942 var hun i Indiahavet, og i april tok hun del i erobringen av Madagaskar. Fra mars 1944 og til slutten av krigen tjenestegjorde hun i hjemmeflåten, og dekket blant annet hangarskip i raid mot norskekysten.

Etter krigen ble hun bygget om til treningsskip i 1947, og forble i denne rollen frem til hun ble solgt for opphugging 16. juni 1954.
 
## Litteratur

* 

*
Trond B. Svendsen

**Trond Bjørge Svendsen** (født 5. juli 1954) er en norsk sivilingeniør og politiker (Frp). Han var finansbyråd i Oslo i perioden 28. mars til 12. september 1990.

Svendsen er utdannet sivilingeniør i reguleringsteknikk fra Norges tekniske høgskole, og har blant annet jobbet i Kværner Engineering og Alcatel STK. Svendsen har også bakgrunn som troppssjef i Forsvaret.

Svendsen kom som et ubeskrevet blad inn i Oslo-politikken i 1990 da han ble byråd i Høyre/Frp-byrådet til Michael Tetzschner. Svendsen hadde da tidligere erfaring fra bydelsutvalget for Bygdøy-Frogner og som varamedlem i bystyret, samt en fortid i Norges Konservative Studenterforbund. Svendsen gikk av etter bare 194 dager, to uker før byrådet la frem sitt forslag til budsjett for 1991. Svendsen hadde da i løpet av tiden som finansbyråd fått mye mediaoppmerksomhet for sine forslag til innsparinger, blant annet for planene om nedleggelser av offentlige bibliotek, kraftige kutt i brannvesenet og idéer om å privatisere Oslo Sporveier. Svendsen ble erstattet av partifellen Sverre Frich jr.

## Referanser
Terror i Bronx

***Terror i Bronx*** (originaltittel: *Fuga dal Bronx*) er en italiensk actionfilm fra 1983 regissert av Enzo G. Castellari. Filmen er lagt til bydelen Bronx i New York, i en nær fremtid. Bydelen skal slettes med jorden, men ikke alle aksepterer å flyttet. De blir utsatt for svært brutale metoder. En undergrunnsbevegelse kjemper mot entreprenørfirmaet. Hovedrollene spilles av Mark Gregory og Henry Silva.

Filmen er også kjent under engelske titler som *Bronx Warriors 2*, *Escape 2000* og *Escape from the Bronx*.

Den er en oppfølger til *1990: The Bronx Warriors* fra 1982.

## Handling
Handlingen er lagt til en nær fremtid: New York skal bli en ny og bedre by. Bydelen The Bronx skal slettes med jorden og bygges opp til et fasjonabelt leilighetsområde. Nåværende beboere blir lovet en ny plass i New Mexico. Noen vil ikke flytte, og prøver å slå tilbake. Entreprenørfirmaet har stengt av bydelen på grunn av «desinfisering av smittefaren», for at ingen skal se hva som virkelig skjer: Mennesker blir brent i hjel av flammekastere, de heldige blir bare skutt. Men i kloakken under Bronx holder det til en knallhard kjerne av mennesker som ledes av den karismatiske Trash. Unge kvinner og menn som er igjen av gatebandene i Bronx slår tilbake med alle midler, og da de kidnapper presidenten for entreprenørfirmaet bryter krigen ut. Alle våpen tas i bruk og ingen nåde vises. Opprørerne må kjempe mot den nådeløse og kyniske Floyd Wrangler og hans fotsoldater.

## Om filmen
*Terror i Bronx* er en av en rekke italienske action- og science fiction-pregede fremtidsfilmer som ble lansert på 1980-tallet. Filmsiden The SF, Horror and Fantasy Film Review har gitt den middels kritikker og skriver blant annet at den er bedre enn sin forgjenger, men også at den har «et tåpelig» manus. Deres konklusjon er at den er svak på flere områder, men allikevel underholdende med mye action.

Både denne og forgjengeren har en del likhetstrekk med den amerikanske *[[Escape from New York]]* fra 1981.

Filmen gikk rett på video i Norge av OVC i 1984 under tittelen *Terror i Bronx*.

## I rollene
(utvalg)
* Mark Gregory –  Trash 
* Henry Silva –  Floyd Wrangler 
* Valeria D'Obici –  Moon Grey 
* Giancarlo Prete –  Strike
* Paolo Malco –  Visepresident Hoffman 
* Ennio Girolami –  President Henry Clark
* Antonio Sabato –  Dablone/Toblerone 
* Alessandro Prete –  Junior 
* Massimo Vanni –  Big Little Man 
* Andrea Coppola –  Jay fotografen
* Eva Czemerys –  Trashs mor
* Moana Pozzi –  Juana 
* Romano Puppo –  Trashs far

## Referanser


## Eksterne lenker
*
Kelvingrove Art Gallery and Museum

**Kelvingrove Art Gallery and Museum** er et museum og kunstgalleri i Glasgow, Skottland og er den best besøkte turistattraksjonen i Skottland. Museet ligger på vestsiden av byen i utkanten av Kelvingrove Park og like nedenfor hovedbygningen til University of Glasgow.

Bygningen ble bygget med penger fra verdensutstillingen i 1888 og ble satt opp for en annen verdensutstilling i 1901. På grunn av at utstillingen foregikk i Kelvingrove Park er museet vinklet mot parken og det kan derfor i dag virke som om bygningen er bak frem. De fleste besøkende kommer i dag fra Argyle Street som strengt tatt er på baksiden av bygget. Museet gjennomgikk en omfattende rehabilitering fra 2003 til 2006 og ble gjenåpnet av Elisabeth II av Storbritannia.

## Referanser


## Eksterne lenker
*
Aegis Combat System

**Aegis Combat System** (ACS) er et amerikansk kampsystem til bruk på krigsskip.  

Systemet var det første som kunne håndtere luft-, overflate- og undervannstrusler. Det består av datamaskiner, sensorer og våpensystemer for å oppdage, følge og ødelegge fiendtlige missiler, fly, skip og undervannsbåter. AN/SPY-1 radaren er hovedelementet i systemet, som kan finne og følge over 100 mål samtidig. 

Systemet er i tatt i bruk i flere land utenom USA som Australia, Japan, Norge, Spania og Sør-Korea.  I Norge er det Fridtjof Nansen-klassen fregatter som bruker AEGIS.

AEGIS ble utviklet etter som den amerikanske marinen erstattet sine kanoner med missiler på skip fra 1950-tallet og framover. De innså at andre land også gikk over til missiler, og tok fram Advanced Surface Missile System, som senere fikk navnetl AEGIS.  Det første prøveinstallasjonen var ombord i USS «Norton Sound» i 1973.

## Referanser
AEGIS

**AEGIS** eller **Aegis** kan vise til:

*AEGIS (kampsystem) – et amerikansk kampsystem til krigsskip
*AEGIS (Ragnarok Online) – programvare
*Aégis (album) – et album med metalbandet Theatre of Tragedy
Judeafjellene

**Judeafjellene** (hebraisk: , *Harei Yehuda*), også referert til som **Judeaåsene**, er det israelske navnet for fjellkjeden i Judearegionen hvor Jerusalem og flere andre bibelske byer ligger.

Fjellkjeden strekker seg fra fjellet Tall Asur (Baal Hasor) i nord til Beer Sheva-dalen i sør, og går derfor rundt både øst- og vestsiden av Jerusalem, hvor den sørlige delen er kjent som Hebron-fjellet. Viktige byer i fjellkjeden er Hebron, Betlehem og Ramallah. Fjellkjeden utgjør et naturlig skille mellom de lave åsene i Sjefela i vest og Jordandalen i øst, i tillegg utgjør den en regnskygge for Judeaørkenen. Fjellene nord for Judeafjellene, avgrenset i nord av Jisreeldalen kalles Samaria-åsene.

Det er funnet spor etter dyr fra forhistoriske tider her, som ikke lenger finnes i Levanten, inkludert elefanter, neshorn, sjiraffer og vannbøfler. Fjellkjedene er dominert av karst-topografi, og det er blant annet en stalaktitthule i Nahal Sorek nasjonalpark mellom Jerusalem, Beit Shemesh og området rundt Ofra, hvor det også er funnet fossiler av forhistorisk flora og fauna.

Det går en jernbanelinje over Judeafjellene, fra Beit Shemesh langs elva Nahal Sorek og Refaitt-dalen, til Jerusalems sørlige jernbanestasjon.

## Referanser


## Eksterne lenker
* 
*  Bilder
Det kosmologiske prinsipp

I generell relativitetsteori antar man at universet er uniformt og isotropt (likt i alle rettninger). Dette kalles det kosmologiske prinspipp, og selv om det åpenbart ikke stemmer for vårt solsystem, fungerer det ganske godt i større skalaer
Norrmalmsreguleringen

**Norrmalmsreguleringen** er navnet på den omfattende reguleringsendringen for nedre Norrmalm i Stockholm, hovedlinjene ble vedtatt i 1945 og saneringen og utbygningen ble gjennomført på fra 1950-årene og avsluttet på 1970-tallet. Planen medførte at de gamle Klarakvarterene ble revet for å gi plass til det moderne Stockholm city, samtidig som tunnelbanen ble bygget.

Norrmalmsreguleringen var den mest omfattende bysanering i svensk historie og engasjerte en stor del av arkitekteliten i Sverige. Forvandlingen av nedre Norrmalm har blitt kritisert og beundret, både i Sverige og i utlandet og regnes som en av de større bysaneringer gjennomført i Europa, selv medregnet de byer som ble bombet under andre verdenskrig.

## Se også
*Brusselisering
Loke Fotballklubb

**Loke FK** ble etablert i november 2005 av Ole Martin Høgmo, som er dagens trener, samt flere av hans tidligere spillere fra Slettaelva SK. I 2007 rykket de opp i 4. divisjon. Klubbens trenere er Ole Martin Høgmo og tidligere Bodø-Glimt-spiller Sturla Solhaug.
Ivar Fosse

** Ivar Ivarson Fosse**  (født 8. mai 1859, død 20. juni 1939) var gårdbruker, skolelærer,  lokalpolitiker, oppfinner, skribent, avholdsagitator, folketaler, homøopat, antroposof og ordfører i hjemkommunen Sør-Fron.

## Lærer og avholdsagitator
I 1876 kom han inn på lærerseminaret på Hamar og ble uteksaminert i 1878 med gode karakterer. Bestyreren skulle likevel ha sagt at han var usikker på om det var tilrådelig å la denne Fosse bli lærer. *Han har så mange rare tanker*. Ivar Fosse fikk likevel lærerpost i Søre-Lia og arbeidet som lærer der i 20 år.

Ivar Fosse var avholdsmann og sterkt imot all bruk av rusmidler. Han tok også avstand fra tobakk og kaffe, men drakk te. I 1885 fikk han stiftet Sør-Fron avholdslag og sørget kort tid etter for at laget bygde sitt eget hus. På den måten fikk Søre-Lia et samfunnshus som verken var Folkets hus eller Bøndenes hus, men avholdshuset Lidarende. Navnet hentet han fra Njåls saga.

Ivar Fosse var ivrig i lokalpolitikken og deltok gjerne i avisdebatter. Han var medlem av herredsstyret i flere perioder og ordfører 1914 – 1919.

## Antroposofi og interesse for det okkulte
Fosse var svært språkmektig. Alt mens hans gikk på seminaret, lærte han seg tysk og senere nok til å kunne forstå engelsk, fransk og latin. Han var flere ganger i Tyskland og i perioden 1920 – 1923 bodde han rett utenfor Berlin. Det var slik han kom i kontakt med Rudolf Steiner og ble sterkt grepet av antroposofien. 

På denne tiden var det stor interesse for okkulte fenomener, og Fosse delte denne interessen. Han reiste ned til Konnersreuth for selv å observere stigmatikeren Therese Neumann. Han samlet også stoff til en avhandling om den synske Vis Knut fra Gausdal. Dette materialet ble posthumt utgitt av sønnen Albert Fosse. 

## Homøopat
Som ung kom han over en bok om homøopati og etter hvert kom han i kontakt med tysk homøopatisk miljø, og begynte å praktisere som homøopat. Han var aktiv i Den norske homøopatforening, også som formann, og deltok gjerne i avisdebatter om homøopati. Denne praksisen førte også til den pussige situasjonen at avholdsfanatikeren ble anklaget for spritsmugling. Det var homøopatiske midler oppløst i sprit som tollvesenet i Oslo hadde oppdaget.

## Oppfinner og bygdeoriginal
Hans interesser omfattet også fysikk og kjemi. Han søkte tysk patent på en innretning som skulle øke bensinmotorens yteevne ved motstand, slik at giret ble overflødig, men både denne og andre oppfinnelser ble liggende uferdige. 

Folk i bygda husker ennå hans forsøk med luftfylte vannski da han mistet balansen og ble hengende under skia.

Selv kjøpte han seg en tung motorsykkel, den første i Gudbrandsdalen og han var en kjent og fryktet trafikant på de smale bygdeveiene. 

## Kilder
* Nyhus, Olav R. *Minneskrift om Ivar Ivarson Fosse*,  Lillehammer , 1945
* Paalsrud, Kristian, Menneske eg møtte: Ivar Ivarson Fosse. *[[Årbok for Gudbrandsdalen]]* 1970, s. 108 -- 111

## Bibliografi
* *Om Visknut*, Lillehammer: 1906 
* *Den framsynte frå Gausdal: Fråsegner om Vis-Knut samla frå alle verdsens kantar* (Utg. av Albert Fosse). Hundorp: 1941. Nytt opplag ved Vis-Knut-heimens venner [Svatsum]: 1983
Tyreoideastimulerende hormon

**Tyreoideastimulerende [[hormon]]** (TSH) regulerer produksjonen av tyroksin (T4) og trijodtyronin (T3) i skjoldbruskkjertelen *(glandula thyreoidea)*. TSH-sekresjonen kommer fra hypofysens forlapp *(pars distalis)* som reguleres fra hypotalamus ved at det produseres TSH-stimulerende hormon, TRH. Konsentrasjonen av T3 og T4 i blodet har negativ tilbakekoblingseffekt på TSH-sekresjonen og TRH-sekresjonen. Det vil si at underskudd vil gi økt TRH- og TSH-sekresjon.

TSH stimulerer skjoldbruskkjertelen (skjoldbruskkjertel = thyroidea)

## Se også
*Adamseplet
Sekresjon

**Sekresjon** (utsondring) er utskillelse av stoffer som f.eks. hormoner fra kjertler. Indre sekresjon er sekresjon fra endokrine kjertler, f.eks. hormoner fra hypofysen eller skjoldkjertelen. Ytre sekresjon er sekresjon i legemets hulrom, f.eks. magesaft eller til legemets overflate, f.eks. svette.
Rawa

**Rawa** (tidligere navn: *Roździanka*) er en mindre elv med en lengde på 19,6 km i Schlesien i Polen. Den er den største sideelven til Brynica fra høyre, som igjen er en sideelv til Przemsza, som igjen er en sideelv til Wisła. Elven har sitt utspring i Ruda Śląska og renner gjennom byene Świętochłowice, Chorzów og Katowice. Til slutt møter den Brynica i Sosnowiec bare noen hundre meter før denne renner sammen med Czarna Przemsza. 

Det meste av Rawa er kanalisert og den fungerer hovedsakelig som en undergrunns kloakkledning. Arbeid med å føre elven tilbake til den opprinnelige formen er påbegynt.

## Historie

Elven ble først nevnt i skriftlige kilder i 1737 som *Róździanka* – fra en gammel landsby kalt Roździeń, som i dag er en del av bydelen Szopienice i Katowice.

Det ble lagt planer om å kontrollere elven sent på 1800-tallet, men starten av første verdenskrig utsatte de tyske styresmaktenes planer. Etter krigen ble tyskernes planer utført av Den andre polske republikken sent i 1920-årene og et kloakkanlegg ble bygget. Elven ble videre regulert fra sent i 1970-årene til tidlig i 1990-årene. Hovedårsaken til reguleringen var faren for flom på grunn av gruvedrift under området som gjorde at bakkenivået sank. 

Elven er kjent for være særdeles forurenset. I 1875 skal elven ha vært krystallklar, men industrialiseringen av Schlesien førte til så mye forurensning at all fisk hadde forsvunnet i 1893. Industri- og byveksten fortsatte utover 1900-tallet og dette kombinert med lite tanker om miljøet førte til ennå dårligere vannkvalitet. I 1992 ble det hevdet at da elven rant ut fra Katowice inneholdt den bare 14 % vann. I dag blir den øvre delen av elven regnet som et kloakksystem og det er planer om å føre hele elven gjennom et vannrenseanlegg. I 1990-årene ble det lagt planer om å bedre vannforholdene og gjenopprette økologien i elven. Så langt er det bygd nye renseanlegg og det er ventet at vannet skal ha blitt kraftig bedret i 2010. 

## Referanser


## Eksterne lenker
*
Bøygen (tidsskrift)

:*For å lese om sagnskikkelsen Bøygen fra Peer Gynt og nordisk folketro, se [[bøyg]].
***Bøygen*** er et norsk [[litteratur]][[tidsskrift]] som ble grunnlagt i 1988. Det drives av [[masterstudent]]er ved litteraturprogrammet ved [[Universitetet i Oslo]]. 

Tidsskriftet er politisk uavhengig og drives på idealistisk grunnlag med støtte fra [[Norsk kulturråd]], [[Fritt Ord]] og [[Studentsamskipnaden i Oslo]]. *Bøygen* kommer ut fire ganger i året. Tidsskriftets navn er hentet fra den ukjente hindringen som kalles «Bøygen» i skuespillet [[Peer Gynt]]. Tidsskriftet *Bøygens* siktemål er å gjenspeile ulike sider ved litteraturen og litteraturvitenskapen.  

==Se også==
* [[Bøyg]]en, skikkelse fra folketro og Peer Gynt

==Eksterne lenker==
* [http://www.boygen.net/ *Bøygen*s hjemmesider]
* [http://www.tidsskriftforeningen.no/index.php/nor/Om-oss/Medlemmer/Boeygen *Bøygen* presentert i Tidsskriftforeningen]
* [https://web.archive.org/web/20160308112419/http://dev.universitas.no/anmeldelser/49947/twistpose-litteratur Omtale av *Bøygen'' 3/2007: Fra meg til deg]
Harald Sund

**Harald Thorbjørn Sund** (født 16. februar 1876 i Gildeskål i Nordland, død 9. april 1940 i Oslo) var en norsk arkitekt som etablerte seg som arkitekt i Kristiania i 1914 etter utdannelse i Trondheim og 16 års studie- og arbeidsopphold i England. I samarbeid med arkitekt og reguleringssjef i Aker, August Nielsen, tegnet han en rekke kirker og andre bygninger over hele Norge de første årene av 1900-tallet. Blant annet ble de bedt om å tegne plantegninger for distriktslegeboliger og de vant konkurransen om bibliotek i Fredrikstad i konkurranse med over 70 deltakere. 

Harald Sund er omtalt som Nord-Norges fremste kirke- og kirkerestaureringsarkitekt i 1920- og 1930-årene. I sin innberetning til Kirkedepartementet om innvielsen av Rotsund kapell i 1932 skrev biskop Eivind Berggrav begeistret: «Arkitekt Sund har her igjen skapt et kirkehus som gjør ham megen ære og kirken stor glede.» 

## Noen av Sunds bygninger

* Fredrikstad bibliotek (1922, fredet)
* Kroer kirke (1925)
* Majorstuen kirke (1926/1933)
* Melbu kirke (1938)
* Rotsund kapell (1932)
* Sigerfjord kirke (1933)
* Skiptvet kirke (1937)
* St. Dominikus kirke og kloster (1927)
* Svanvik kapell (1934)
* Svolvær kirke (1934)

## Referanser


## Eksterne lenker
* 
* Arkitekturguide for Nord-Norge og Svalbard. Rotsund kirke
Tom Jenkinsons diskografi

Her følger en nokså fullstendig liste over Tom Jenkinsons utgivelser. Enkelte mindre EP-er, singler eller remixer kan mangle eller inneholde feil.

## Album

## EP-er, singler og promos

## Deltakelse på samlealbum

## Remixer
Jari Mantila

**Jari Mantila** (født 14. juli 1971 i Kotka) er en tidligere finsk kombinertløper.

Mantila debuterte i verdenscupen i 1992 ved å komme på tolvteplass i Lahtis. Den første pallplasseringen i internasjonal sammenheng kom under VM 1995 i Thunder Bay, der han tok sølvmedaljen, bare slått av nordmannen Fred Børre Lundberg.

Han vant sin første verdenscupseier i desember 1995 i Val di Fiemme. Denne sesongen kom han på tredjeplass sammenlagt i verdenscupen, etter Knut Tore Apeland og Kenji Ogiwara. Denne prestasjonen forbedret han den påfølgende sesongen, da han kom på andreplass sammenlagt, denne gangen bak landsmannen Samppa Lajunen. Under VM 1997 i Trondheim var han med på det finske laget som tok sølv i lagkonkurransen, en plassering de også tok under OL 1998 i Nagano.

I 1999 oppnådde ikke Mantila like gode individuelle plasseringer, sesongens høydepunkt ble verdensmestertittelen i lagkonkurransen under VM i Ramsau. Han tok sin siste pallplassering i et verdenscuprenn i 2000 i Oberwiesenthal, der han kom på tredjeplass etter Samppa Lajunen og Bjarte Engen Vik.

I sin siste sesong som aktiv kom Mantila bare unntaksvis blant de 20 beste i verdenscupen. Han ble likevel tatt ut til OL i Salt Lake City. Sammen med Samppa Lajunen, Hannu Manninen und Jaakko Tallus tok han gull lagkonkurransen, foran det tyske laget. I mars 2002 gikk Mantila sin siste verdenscupkonkurranse i Oslo.

## Resultater
### OL
* Nagano 1998 – sølv i lagkonkurransen
* Salt Lake City 2002 – gull i lagkonkurransen
### VM
* 1995 – sølv på normaldistansen 
* 1997 – sølv på normaldistansen
* 1999 – gull i lagkonkurransen
* 2001 – bronse i lagkonkurransen
### Verdenscup
* 1997 – Nr. 2 sammenlagt
* 1996 – Nr. 3 sammenlagt
* 2 seire i enkeltrenn, 9 pallplasseringer

## Referanser


## Eksterne lenker
*
Stemming

**Stemming** kan ha flere betydninger og også i noen sammenhenger skrives stemning. Stemming kan vise til eller være omtalt i:
## Stemming eller avstemning ved valg
*Votering eller avstemning.
*Valg.
*Stemmerett.
*Forhåndsstemming
*Valg i Norge

## Stemming i musikken
*Temperert stemming
**Ukulele#Stemming - Ukulele, avsnitt om stemming
**Vihuela#Stemming - Vihuela, avsnitt om stemming
**Tenorbanjo#Stemming - Tenorbanjo, avsnitt om stemming
**Shamisen#Stemming - Shamisen, avsnitt om stemming
**Kvint#Stemming av strykeinstrumenter - Gitar, avsnitt om Stemming av strykeinstrumenter
**Hardingfele#Spilleteknikk og stemming - Hardingfele, avsnitt om Spilleteknikkog stemming
**Gitarstemming
***Gitar#Stemming - Gitar, avsnitt om stemming
***Barokkgitar#Stemming - Barokkgitar, avsnitt om stemming
***Drop C
***Drop D
**Skordatur
*Åpen stemming
*Stemmeapparat
**Stemmefløyte
**Stemmegaffel
*Kvart (musikk)
*Pianostemming
*Svensk sekkepipe#Rørblad og stemming - Svensk sekkepipe, avsnitt om Rørblad og stemming
*Trompet

## Annen bruk av stemming eller stemning
*Stemming med stemjern
*Anlegg av en dam eller mindre demning
*Stemming i klatresport, se dieder.
*Avstemming av regnskap eller elektriske apparater.
*Blod#Blodstemming - Stemming av blod
*Stemning er nynorsk for stevning. 
Sinnsstemming er foreldet form av sinnstemning. 
*Stemning 
*Stemningslidelser
Beijings underjordiske by

**Beijings underjordiske by** er et enormt nettverk av tunneler og saler og rom til alle slags bruk som ble bygget i Beijing på ordre fra Mao Zedong. Den underjordiske by var en forberedelse på en fryktet krig mot Sovjetunionen, og kunne i teorien få plass til 40 prosent av byens daværende befolkning. Byggeordren kom i 1969 da det var trefninger mellom kineserne og sovjeterne om Zhenbao-øya i grenseelven Heilongjiang. Det var meningen at anlegget skulle motstå atombomber.

Tunnelene ble bygd mellom 1969 og 1979, og mer enn 300&nbsp;000 borgere, deriblant skolebarn, gjorde en innsats. Tunnelene har en samlet lengde på over 30 kilometer og dekker et areal på 85 kvadratkilometer åtte til atten meter under bakken. Det ha om lag ett tusen saler som skal kunne motstå bombeangrep. Noe kart over tunnelnettet er ikke blitt gjort alment tilgjengelig, men det antas at tunnelene knytter sammen hele det sentrale Beijing og har utløpere til høydene vest for byen.

Det gjenstår i dag (2008) én inngang til undergrunnen, mens det tidligere var tre for almenheten, i tillegg til en mengde små innganger fra boliger og kontorer. Det gis nå omvisninger i anlegget, fra nedgangen ved gaten *Xi Damochanjie* nr 62. Man kan få se noen av rommene ment som lagerrom og forretninger, restauranter, klinikker, skoler, teatere, lesesaler og fabrikker. Anlegget hadde ofgså en bane for rulleskøyter, lager for korn og olje, barbersalonger og ent soppdyrkingsanlegg – ettersom sopp kan vokse selv om det ikke er mye lys. 

Det antas at anlegget ble brukt av regjeringsledelsen under kulturrevolusjonen for å komme seg lettere rundt i byen. Styrker fra Folkets frigjøringshær benyttet det da de forberedte seg på å slå ned demonstrasjonene på Tiananmenplassen i 1989. 

## Eksterne lenker
* YouTube film på 2 min.
Ecser

**Ecser** (IPA: , slovakisk: *Ečer*) er en landsby i Pest fylke i Ungarn, like sørøst for Budapest, nær Ferihegy lufthavn. Like ved ligger også byene Maglód, Vecsés, Gyömrő og Üllő. Motorveien M0 går like ved, og byen har jernbaneforbindelse gjennom linje 120a (Budapest-Újszász-Szolnok).

## Historie
Det første nedskrevne om Ecser stammer fra 15. desember 1315, men landsbyen eksisterte trolig allerede ved madjarenes invasjon rundt årene 895-896, trolig ledet av Árpád.
Ifølge legenden stoppet Árpád og hans menn her for å hvile. Árpád spurte de lokale om navnet på bosetningen. Innbyggerne kunne ikke svare, så Árpád foreslo å oppkalle landsbyen etter det ungarske navnet for eik, *cser*.

En annen teori er at Árpáds barnebarn, Ecsellö, er opphavet til navnet Ecser.

Under Det osmanske rikes dominans i området fra 1526–1686 døde landsbyen ut, hovedsakelig på grunn av beleiringen av nærtliggende Budapest. I 1696 var landsbyen ubebodd, og først i 1699 begynte folk å flytte tilbake igjen og rundt elleve familier bodde der på den tiden. Ni menn fra landsbyen deltok i Ferenc II Rákóczis opprør mot habsburgerne i 1703–1711.

På begynnelsen av 1700-tallet tillot grev Antal Grassalkovitch slovaker å bosette seg i Ecser. I 1730 bodde rundt 50 familier, alle skattebetalere, i landsbyen.

## Severdigheter
Grunnet innvandringen ble det i 1740 bygget en romersk-katolsk kirke, som i dag er den eneste gjenværende historiske bygningen i Ecser. I 1836 var det 612 katolikker i landsbyen, hvorav 80&nbsp;% var slovaker og 20&nbsp;% ungarere.

Landsbyen er kjent for sin folkedans kalt *Bryllup i Ecser* (*Ecseri lakodalmas*).
Byens våpenskjold inneholder kirken, folkedansen og et eiketre, landsbyens tre viktigste kjennetegn.

## Vennskapsbyer
*  Zlaté Klasy
*  Kumbağ

## Bilder

Ecseri 151.jpg|Den katolske kirken i Ecser
Ecseri 171.jpg|Den andre verdenskrigen monumentet
Ecseri 159.jpg|Den historiske huset i Ecser
Ecseri 173.jpg|Den nyeste parten av Ecser, den *Kálvária Hill*
Ecseri 166.jpg|Hovedgata *Széchenyi utca*


## Referanser


## Eksterne lenker
*
Samson og Roberto

**Samson og Roberto** er en forestilling og bokserie med utgangspunkt i Ingvar Ambjørnsens bok *[[Arven etter onkel Rin-Tin-Tei]]* fra 1998.

Tittelfigurene er Samson, en engstelig hund, og Roberto, en lat men listig katt. De to bor sammen på en nedslitt bygård og er konstant sultne. Ut av det blå mottar Samson et brev hvor det meddeles at hans onkel, Rin-Tin-Tei, er død. Han arver Fjordgløtt pensjonat og kroner 14,50. Sammen drar Samson og Roberto til Fjordgløtt, der de driver pensjonatet videre med en rekke rare dyr og andre skikkelser rundt seg.

## Bøker i serien
* 1998: *[[Arven etter onkel Rin-Tin-Tei]]*
* 1999: *Krakilske kamerater*
* 2000: *Pater Pietros hemmelighet*
* 2013: *Kaptein Nero*

## Referanser
Nordkraft (kulturhus)

**Nordkraft** er et kulturhus i Aalborgs nedlagte elektrisitetsverk ved havnen.

Blant de institusjoner, som flyttet inn i 2008 og 2009 var musikkstedet Skråen, kinoen Biffen, JakoBole teatret, Jomfru Ane Teatret, DGI og Aalborg Kunstpavillon.

Videre kommer det forretninger og en markedsgate kalt Covent Garden.

## Eksterne lenker
*
Jomfru Ane Gade

**Jomfru Ane Gade**, lokalt også omtalt som **Gaden**, er en 150 meter lang gate i Aalborg, som utelukkende består av restauranter og diskoteker. Gaten, som ligger midt i sentrum, har et rikt natteliv, men samtidig er gaten også en hyggelig ramme om et stort restaureringsmiljø på dagtid.

Hvert diskotek er kjent for å spille musikk innenfor en bestemt genre, og det finnes alt fra gammel 70-tallsmusikk til elektronisk samtidsmusikk.

*Jomfru Ane Gade* har eksistert med sitt nåværende navn siden slutten av 1500-tallet, og antas å være oppkalt etter en *Jomfru Ane* som i 1568 var bosatt i Skavegade. Denne *Jomfru Ane* antas å være identisk med jomfru Ane Viffert, som var en tidligere nonne fra Ø Kloster ved Limfjorden. Hun ble begravd i 1572 i Hals Kirke. 

## Eksterne lenker
* Jomfru Ane Gade
* Jomfru Ane Teatret: Om teatret
Michelle Monaghan

**Michelle Lynn Monaghan** (født 23. mars 1976 i Winthrop i Iowa) er en amerikansk skuespiller. Hun er det yngste av tre barn og den eneste datteren til Sharon og John Robert Monaghan. Michelle Monaghan hadde sin debut på TV i 2000 i serien *[[Young Americans]]* og slo gjennom med serien *[[Boston Public]]* samme år. Monaghan har blant annet spilt i filmene *[[Kiss Kiss, Bang Bang]]*, ** og *[[Gone Baby Gone]]*.

Michelle Monaghan studerte journalistikk i tre år ved Columbia College i Chicago og jobbet som modell for å få råd til studiene. I 1999 sluttet Monaghan på college og flyttet til New York for å arbeide som modell på heltid.

Michelle Monaghan er gift med grafisk designer Pete White.

## Nominasjoner
* Saturn Award: Monaghan ble nominert som beste kvinnelige birolleskuespillerinne for filmen *[[Kiss Kiss, Bang Bang]]* i 2006.
* Satellite Award: Hun ble nominert som fremstående skuespillerinne i birolle, komedie eller musikal, for filmen *[[Kiss Kiss, Bang Bang]]* i 2005.

## Referanser


## Eksterne lenker
*
Streikekasse

**Streikekasse** er den oppsparte pengebeholdningen som et fagforbund eller en hovedsammenslutning av fagforbund har satt av for å kunne betale ut streikebidrag til streikende som kompensasjon for tapt lønn ved en arbeidsnedleggelse.

Størrelsen på streikekassen varierer. De fleste forbund og hovedsammenslutninger har internasjonale avtaler som gjør at forbundet kan få tilgang til samarbeidende forbunds streikekasser i andre land og vica versa. Dette gjør at streikekassens størrelse ikke er avgjørende for om det blir arbeidskonflikt eller ikke.

I Norge er streikekassenes størrelse, tilsvarende arbeidsgiversidens konfliktfond, offentlig kjent.

## Se også
*Konfliktfond
*Streik
*Direkte aksjon
*Lockout
*Streikebryteri
*Vill streik
Gabriele Bosisio

**Gabriele Bosisio** (født 6. august 1980 i Lecco) er en italiensk proffsyklist for det profesjonelle kontinentallaget L.P.R. Brakes. Sin største seier tok han da han vant den 7. etappen under Giro d'Italia 2008.

I 2009 testet han positivt på EPO og ble utestengt til 5. oktober 2011.

## Referanser


## Eksterne lenker
*
STS «Mir»

**STS «Mir»** er et russisk skoleskip med tre master. Det ble bygget på Lenin-verftet i Gdańsk i 1987, som ett av totalt seks søskenskip, etter planer av den polske seilsutekonstruktøren Zygmunt Khoren. Skipet seiler under russisk flagg og er registrert i St. Petersburg. STS Mir er verdens tredje største seilskute.

STS «Mir» er den mest premierte seilskuta i The Tall Ships’ Races-sammenheng. Navnet «Mir» betyr fred.

STS «Mir» har de siste årene vanligvis besøkt Larvik dagene rundt 17. mai, for å delta i byens borgertog. Mens skipet ligger til kai i Larvik er det vanligvis også anledning til å komme ombord og kikke.

## Eksterne lenker
* 
*
Gorguts

**Gorguts** er et teknisk death metal-band fra Québec by i Canada.

## Medlemmer
### Siste kjente oppstilling

*Luc Lemay – vokalist og gitar
*Steve Cloutier – bass

### Tidligere medlemmer
*Steve MacDonald – trommer
*Steeve Hurdle – gitar
*Daniel Mongrain – gitar
*Patrick Robert – trommer
*Sylvain Marcoux – gitar
*Éric Giguère – bass
*Stephane Provencher – trommer

## Utgivelser

## Eksterne lenker
* 
* 
*  Offisiell Gorguts Merch  hos  IFmerch.com
*  Gorguts hos MySpace
Frøystad

**Frøystad Gård** er et boligområde i Stavanger, nærmere bestemt på Gausel.

Frøystad er delt opp i tre gater: Frøystadveien, Tarjodd Bondesvei og Westergårdveien. 

Frøystad ligger nært Den Britiske Skolen, Gausel barneskole og Hinna ungdomsskole. Frøystad Barnehage grenser til boligfeltet. 

## Fotballbanen
Fotballbanen på Frøystad Gård ble etablert samtidig med utbygging av boligfeltet i 1997, renovert av kommunen i 2019. (gressbane) 

## Frøystadstranden
Frøystadstranden er stranden som ligger ved Frøystad gård. Om somrene er det mange som tilbringer sine dager i solen og vannet. Frøystad Gård har eget båthus der kajakkpadlerne har sine kajakker. Dette båthuset blir også ofte leid ut i forbindelse med bursdagesfester o.l. Det er også en egen badebrygge som tilhører Frøystad Gård. Den ligger ca.15 meter ute i vannet og kan lett svømmes til. 

## NOKAS
NOKAS ligger rett utenfor Frøystad gård og er nabotomt med barnehagen.

## Eksterne lenker
* Frøystad Vel
Toni Usman

**Toni Usman** (født 1964) er en norsk-pakistansk skuespiller  

Usman er utdannet skuespiller ved Asha Chandras Filminstitutt i Mumbai i India. Han har regiutdannelse fra Westerdal i Oslo. 

Han har arbeidet som frilansskuespiller siden 1987 og vært engasjert ved blant annet NRK 1, Radioteatret, TV 2, TV3, Riksteatret, Teater Ibsen, Teatret Vårt, Brageteatret og Akershus Teater. Han var en av initiativtakerne til den norsk-pakistanske oppsetting av Henrik Ibsens *[[Et dukkehjem]]* som ble presentert som en del av Ibsenfestivalens «frynse»-program i 1992. 

Han er styremedlem i Norsk Skuespillerforbund og Fond for utøvende kunstnere.

## Referanser


## Eksterne lenker
* 
*
Buskerud Musikkonservatorium

**Buskerud Musikkonservatorium** ble etablert i 1966 som Drammen musikkonservatorium. 

Bak opprettelsen stod en rekke av Drammens musikere og musikkpedagoger med organisten Arild B. Knutsen og klaverpedagogen Anne Lise Knutsen i spissen. Fra starten av var institusjonen en privat musikkskole som begynte med musikalsk barnehage og som etterhvert også fikk i gang instrumental- og teoriundervisning.

Musikkonservatoriet begynte å gi yrkesutdanning på høyskolenivå i 1976 og endret navn til Buskerud musikkonservatorium i 1982 da Buskerud fylke påtok seg det økonomiske ansvaret for driften.

Konservatoriet ble en statlig høgskole i 1988 og fusjonerte med Østlandets musikkonservatorium i Oslo i 1989. Det nye felles konservatoriet ble en del av Høgskolen i Oslo, avdeling for estetiske fag i 1994, og overført til Norges musikkhøgskole i 1996.
## Referanser
7-kanten

**7-kanten** er en vestjysk amatørscene, der det spilles teater hele vintersesongen for og med barn, unge og voksne. Det er regionens største amatørteater med hjemsted i Janderup ved Varde.

Hvert år oppføres Varde Sommerspil på Friluftsscenen i Varde. Følgende stykker har vært oppført:

*2009 *[[Skønheden og Udyret]]*
*2008 *[[The Sound of Music]]*
*2007 *[[Midt om natten]]*
*2006 *[[Evita]]*
*2005 *[[Annie Get Your Gun]]*
*2004 *[[Spelemann på taket]]* 

## Eksterne lenker
* 7-kantens hjemmeside
Disco Volante

***Disco Volante*** er Mr. Bungles andre studioalbum, og ble utgitt i 1995.

## Sporliste
# «Everyone I Went to High School With Is Dead» (tekst/musikk: Dunn) – 2:45
# «Chemical Marriage» (musikk: Spruance) – 3:09
# «Sleep (Part II): Carry Stress in the Jaw» – 8:59
## «Sleep (Part II): Carry Stress in the Jaw» (tekst/musikk: Dunn)
## Ikke navngitt
# «Desert Search for Techno Allah» (tekst: Spruance, musikk: Patton/Spruance) – 5:24
# «Violenza Domestica» (tekst: Patton, musikk: Patton/Spruance) – 5:14
# «After School Special» (tekst: Dunn/McKinnon/Patton, musikk: McKinnon) – 2:47
# «Sleep (Part III): Phlegmatics» (tekst/musikk: Dunn) – 3:16
# «Ma Meeshka Mow Skwoz» (tekst/musikk: Spruance) – 6:06
# «The Bends» (musikk: Patton/McKinnon/Spruance) – 10:28
## «Man Overboard»
## «The Drowning Flute»
## «Aqua Swing»
## «Follow the Bubbles»
## «Duet for Guitar and Oxygen Tank»
## «Nerve Damage»
## «Screaming Bends»
## «Panic in Blue»
## «Love on the Event Horizon»
## «Re-Entry»
# «Backstrokin'» (musikk: Patton) – 2:27
# «Platypus» (tekst: Dunn, musikk: Dunn/Spruance) – 5:07
# «Merry Go Bye Bye» – 12:58
## «Merry Go Bye Bye» (tekst/musikk: Spruance)
## Ikke navngitt

## Besetning
* Trey Spruance – Gitar, keyboard/orgel, elektronikk
* Danny Heifetz – Trommer (kreditert for å ha spilt «A Woodblock»)
* Trevor Dunn – Bassgitar
* Clinton McKinnon – Tenorsaksofon, klarinett, trommer på spor 5, keyboard på spor 6
* Mike Patton – Vokal, mikrokassett, okarina på spor 3, orgel på spor 9 og 10
* Theo Lengyel – «Eb reeds piped in from Ithaca»
* William Winant – Cymbaler på spor 2, bongotrommer på spor 3, tabla, kanjira, og sistrum på spor 4, munnharpe og perkusjon på spor 5, bongotrommer, xylofon, og klokkespill på spor 8
* Graham Connah – Piano på spor 5, 9, og 11
* Lisandro Adrover – Bandoneon på spor 5

## Referanser


## Eksterne lenker
*
Melkerampe

**Melkerampe** var en oppbevaringsplass for melk og gårdsprodukter i påvente av avhenting langs veiene i Bygde-Norge. De fantes tidligere i stort antall, men økte krav til håndteringen av melkeprodukter har gjort at melk i dag blir hentet i egne tankvogner med kjøleaggregat.

Høyden på rampene og avstanden fra veien var gjerne slik at de tunge melkespannene kunne lempes rett inn på planet på en lastebil. Det var viktig at høyden var slik at en unngikk å måtte løfte spannene, og slik at en enkelt kunne svinge de inn på planet.

Rampene var tidligere et utpreget samlingspunkt hvor gårdsarbeidere møttes og utvekslet nyheter. Det var også et vanlig samlingspunkt for de som skulle skaffe seg skyss med bil og lastebil, da *melkeruta* ofte innbefattet å ta med reisende. På strekninger der melkeruta gikk etter skolebussen, ble elever som kom for sent til skolebussen brukt til å lempe melkespann fra melkerampa inn på lasteplanet. Et bein som eleven sparket ut av åpningen på lasteplanet var stopptegn til sjåføren.

Melkerampene var knyttet til transport av melk i melkespann fra melkeprodusentens gård til meieriet med lastebil. Transporten startet på gården med hest og vogn eller ei handkjerre. Så ble melkespannene løftet opp på rampen der det var lett for sjåfør eller hjelpemann å vippe spannene inn på lasteplanet. 

Tankhenting av melk ble introdusert omkring 1970 og gjennomført i løpet av dette 10-året. Da var egentlig melkerampenes tid over.   Dermed ble vedlikeholdet redusert, og de var svært utsatt for påkjørsel av brøytebiler i tillegg til at de var generelt utsatt for snøen idet disse kjørte forbi på kloss hold. Flere melkeramper som har overlevd er nå enten blitt fredet, eller kommunalt listeført som verneverdige kulturminner.

## Referanser


## Se også
* Spannbår

## Eksterne lenker
* 
* Blilyst: Ta melkerampa tilbake (*Sør-Trøndelag fylkeskommune*)
* Adressa: Melkerampe-jakt i Lykkeland
Bjørnsletta stasjon

:*For stasjonen med samme navn 1942–2006, se [[Gamle Bjørnsletta stasjon]]*.

**Bjørnsletta stasjon** er en T-banestasjon beliggende på Kolsåsbanen på Oslo-siden, som åpnet 17. august 2010. Den har samme navn som en tidligere stasjon som lå et par hundre meter lenger øst, som var i bruk før oppgraderingen av Kolsåsbanen. I tillegg til å erstatte Gamle Bjørnsletta stasjon erstattet nye Bjørnsletta stasjon også Lysakerelven stasjon et par hundre meter lenger vest. Dette er dermed den siste stasjonen på Oslo-siden på den oppgraderte Kolsåsbanen.

Forlengelse av linje 6 fra Åsjordet var opprinnelig tenkt ferdigstilt i desember 2010. Dette ble imidlertid fremskyndet, og den nye stasjonen ble åpnet tirsdag 17. august 2010 av Oslos ordfører Fabian Stang.

## Galleri

Fil:Bjornsletta-T-bane-00.jpg|Bjørnsletta T-banestasjon. 
Fil:Bjornsletta-Tbane-01.JPG|Ny skinnegang er lagt mot Jar Stasjon. 
Fil:Bjornsletta-T-bane-03.JPG|Bjørnsletta T-banestasjon sett i retning mot Åsjordet.
Fil:Bjornsletta-T-bane-04.JPG|Bjørnsletta T-banestasjon sett i retning mot Jar.
Fil:Bjornsletta-T-bane-07.JPG|Bjørnsletta T-banestasjon i sin helhet. 


## Referanser




## Eksterne lenker
* 
* Akersposten – Ny Bjørnsletta stasjon
* Ruter – Bjørnsletta stasjon
KNM «Otto Sverdrup» (F312)

**KNM «Otto Sverdrup»** er en norsk fregatt av Fridtjof Nansen-klassen som ble overlevert til Forsvaret fra det spanske verftet Navantia 30. april 2008. Overleveringen skjedde i den spanske byen Ferrol.

Forsvaret overtok i perioden 2006–2011 fem fregatter i denne klassen. Seks NH90-helikoptre til bruk på fregattene skulle etter planen overleveres samtidig, men ble forsinket. Totalprisen for de fem fregattene var 21 milliarder kroner, det største prosjektet i forsvaret noensinne. KNM «Otto Sverdrup» var den tredje båten som ble overlevert.

## Operativ historie
Fregatten har deltatt på flere NATO-oppdrag og øvelser etter at den ble overtatt av Sjøforsvaret, blant annet to deployeringer som flaggfartøy for en av NATOs stående marinestyrker SNMG1. Under deployeringen i 2017 deltok fartøyet på NATO-operasjonen Sea Guardiuan. Sea Guardian er en operasjon med med formål om å etablere et samarbeid i mellom Middelhavslandene, for å opprettholde frie og trygge handelsveier og sikker sjøfart. Noen av flere mål for operasjonen er å hindre og forebygge terror, beskytte kritisk infrastruktur og forhindre spredning av masseødeleggelsesvåpen. For å sikre at operasjonen når sine mål har man også etablert et samarbeid med andre regionale aktører, for eksempel EU og Partnership for Peace (PfP). Fregatten besøkte flere land i regionen, blant annet ikke-NATO-landet Algerie, og deltok på flere øvelser med mange nasjoner.

## Referanser


## Eksterne lenker
* Forsvarets hjemmeside for Fridtjof Nansen-klassen
Paragraf 119

**Paragraf 119** var et dansk anarcho punk-band, med utspring i det mye omdiskuterte Ungdomshuset i København. Bandet ga seg i 2003. Ga ut flere 7-tommere, 12-tommere og CD-er på den danske undergroundselskapet Kick'n'Punch.

Bandnavnet ble tatt fra den danske straffelovens § 119 som omhandler vold mot offentlig tjenestemann. Bandets tekster lå politisk på den ytterste venstreside.

## Eksterne lenker
* 
*
BaggårdTeatret

**BaggårdTeatret** er egnsteater som ligger i Svendborg. Teatersjef er Lasse Bo Handberg.

*BaggårdTeatret* startet som amatørteater i 1963, og fikk i 1976 den første bevillingen fra Kulturdepartementet. Samme år flyttet teatret inn i det gamle revyteateret *[[Rottefælden]]s* lokaler, som kun blir brukt til revy om sommeren, og derfor var disponibel til annen bruk resten av året. I 1981 søkte teatret første gang om status som egnsteater, men fikk avslag. I stedet begynte teateret en omfattende turnévirksomhet, med henblikk på å skaffe midler til driften. I 2007 søkte teateret igjen om opptakelse i egnsteaterordningen, og denne gang ble bestrebelsene kronet med hell, og det ble inngått en treårig egnsteateravtale. Ifølge denne avtalen skal teateret fremover støttes dels av staten, dels av Svendborg Kommune.

BaggårdTeatret produserer primært forestillinger for turnévirksomhet.

BaggårdTeatret har blant annet samarbeidet med Odense Teater, Odense Teaters elevskole, Svalegangen, Momentum og Mungo Park.

## Eksterne lenker
* BaggårdTeatrets hjemmeside
Andreas Arntzen

**Andreas Arntzen** (født 18. februar 1777 i Grue, død 14. desember 1837) var en norsk jurist, stortingsrepresentant og statsråd.

## Liv og virke
### Bakgrunn og utdannelse
Andreas Arntzen blei født og vokste opp i Grue. Faren var storbonde og tjente gode penger på trelasthandel. Andreas var eldst av de to sønnene og faren hadde råd til å betale for en god utdannelse for begge. Andreas Arntzen studerte i København og tok juridisk embetseksamen i 1802. 

### Karriere
Arntzen virka så en periode som prokurator i Christiania. Ved farens død i 1811 arva Arntzen noen store skogeiendommer, og han valgte derfor å slutte som prokurator og ha trelasthandel som hovedbeskjeftigelse, dette gav han i begynnelsen store inntekter. Konjunkturene blei etterhvert dårligere og etter store tap gikk Arntzen tilbake til sakførervirket i 1821.

Under unionskonfliktene i 1814 fungerte han som politimester i hovedstaden. I dette vervet lyktes han å balansere slik at han hadde tillit både hos byens borgere og hos kong Karl Johan. Denne evnen til å samarbeide med begge sider i en vanskelig situasjon førte til at Arntzen flere ganger seinere blei henta inn til kompliserte oppgaver.

Han var medlem av Stortinget i 1814, samt i periodene 1818–20 og 1821–23, og hadde ved flere høve verv i presidentskapet. I striden mellom konge og storting i 1821 var han president en kort periode. Han blei i 1821 utnevnt til høyesterettsadvokat. På grunn av dårlig helbred måtte han avvikle advokatvirksomheten, og i 1824 blei han utnevnt til assessor (dommer) i Høyesterett.

Livet hans var imidlertid etter hvert preget av dårlig helse og gjeld, og han deltok lite i det offentlige liv.

I 1836 kom det til ny spenning mellom kongen og de folkevalgte. Kongen oppløste Stortinget nærmest uten varsel, og statsrådene Jonas Collett og Christian Adolph Diriks fikk avskjed. Den nyutnevnte stattholderen, grev Herman Wedel Jarlsberg, måtte finne nye statsråder som kunne godtas av både konge og opposisjon. Han henvendte seg til Arntzen, som etter noe nøling sa ja. 16. november blei han utnevnt til statsråd. Han bestyrte først Kirkedepartementet, så Justisdepartementet. Han døde imidlertid etter bare et drøyt år i regjeringa.

Arntzen var kommandør av Nordstjerneordenen.

Han var bror av Arne Arntzen og far til juristen Carl Arntzen (1801–77) og stiftamtmann Karelius August Arntzen (1802–75).

## Referanser


## Kilder
* Artikkel av A. Rygh i *Norsk biografisk leksikon*, 1923.
* Artikkel i *[[Norsk biografisk leksikon]]*, 1999

## Eksterne lenker
*
Glasgows undergrunnsbane

**Glasgows undergrunnsbane** (**Glasgow Subway**) er en tunnelbane i Glasgow i Skottland som ble åpnet 14. desember 1896. Samme dag som banen åpnet førte en ulykke til at den ble stengt; trafikken startet igjen 21. januar 1897. Banen er den tredje eldste tunnelbanen i verden etter Londons undergrunnsbane og Metro Budapest. I dag har banen daglig 36&nbsp;000 passasjerer. Fra 1936 til 2003 het banen **Glasgow Underground**.

Vognene ble opprinnelig trukket av en kabel fra en kullfyrt dampmaskin, men banen ble elektrifisert i 1935. Banen består av en 10,5 kilometer lang linje som går i ring med to spor, ett for hver retning. Banen dekker sentrum, vestlige og sydlige deler av byen og det er til sammen femten stasjoner. Den krysser under Clyde på to steder.

Banen gjennomgikk en omfattende rehabilitering mellom 1977 og 1980. Samtidig ble de originale vognene i tre byttet ut med mer moderne oransje vogner, som har gitt banen kallenavnet «The Clockwork Orange» etter filmen *[[A Clockwork Orange]]*. Selv om banen har eksistert i over hundre år har den aldri blitt utvidet, det har imidlertid blitt offentliggjort planer om en utvidelse mot øst fordi dette er den delen av byen som har dårligst kollektivtilbud.

## Stasjoner
Det er 15&nbsp;stasjoner på Glasgows undergrunnsbane. Tre av stasjonene har pendlerparkering (det var tidligere fire, men parkeringsplassen ved West Street ble stengt permanent 16. februar 2008), og tre stasjoner har forbindelse til jernbanen.

Følgende liste lister opp stasjonene med klokka, fra den nordligste stasjonen.

## Referanser


## Eksterne lenker
*